Document ID: 32003D0391

32003D0391
L 135/25
JURNALUL OFÍCIAL AL UNIUNII EUROPENE
DECIZIA COMISIEI
din 23 mai 2003
de modificare a Deciziei 92/452/CEE de stabilire a listei echipelor de recoltare de embrioni și a echipelor de producție de embrioni autorizate, în țările terțe, pentru exportul de embrioni de animale din specia bovină către Comunitate, în ceea ce privește Statele Unite ale Americii
[notificată cu numărul C(2003) 1643]
(Text cu relevanță pentru SEE)
(2003/391/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 89/556/CEE a Consiliului din 25 septembrie 1989 de stabilire a condițiilor de sănătate animală care reglementează comerțul intracomunitar și importurile de embrioni de animale domestice din specia bovină provenind din țări terțe (1), astfel cum a fost modificată ultima dată prin Regulamentul (CE) nr. 806/2003 (2), în special articolul 8,
întrucât:
(1)
Decizia 92/452/CEE a Comisiei (3), astfel cum a fost modificată ultima dată prin Decizia 2003/151/CE (4), prevede că statele membre nu pot importa embrioni provenind din țări terțe decât în cazul în care aceștia au fost recoltați, prelucrați și depozitați de către o echipă de recoltare de embrioni menționată de lista anexată la decizia de mai sus. Statele Unite ale Americii au solicitat operarea unor modificări în listă în ceea ce privește mențiunile pentru această țară.
(2)
Statele Unite ale Americii au furnizat garanții privind respectarea normelor relevante stabilite de Directiva 89/556/CEE, iar echipele de recoltare respective au fost autorizate oficial pentru exporturile către Comunitate de către serviciile sanitar-veterinare competente din această țară.
(3)
Decizia 92/452/CEE trebuie modificată în consecință.
(4)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Anexa la Decizia 92/452/CEE se modifică după cum urmează:
1.
Rândul următor referitor la echipele din Statele Unite ale Americii se elimină:
„US
96NY089
E1062
Toole Veterinary Clinic
388 Erieville Road Erieville NY
Dr. Robert Toole”
2.
Rândul următor referitor la echipele din Statele Unite ale Americii se adaugă:
„US
02CA106
E752
Lander Veterinary Clinic
2930 Lander Ave. Turlock, CA 95380
Dr. Larry Lanzon”
Articolul 2
Prezenta decizie se aplică începând cu data de 6 iunie 2003.
Articolul 3
Prezenta decizie se adresează statelor membre.
Adoptată la Bruxelles, 23 mai 2003.

Labels: 3
16
18
6